|  |  |  |
| --- | --- | --- |
| **R E P U B L I K A H R V A T S K A****SPLITSKO-DALMATINSKA ŽUPANIJA****OPĆINA MILNA****Općinsko vijeće**KLASA: URBROJ: 2181-32-02/1-24-1Milna, \_\_\_\_\_\_\_\_\_\_ 2024. godine |  | P R I J E D L O G |

 Na temelju članka 18. Stavka 1. i 2. Zakona o Hrvatskoj gorskoj službi spašavanja (”Narodne novine broj 79/06, 110/15, članka 19. i 35. ), članka 19. i 35. Zakona o lokalnoj i područnoj (regionalnoj) samoupravi („Narodne novine broj 33/01, 60/01, 129/05, 109/07, 125/08, 36/09,159/11, 144/12, 19/13, 137/15, 123/17 i 98/19), članka 16. i 30. Zakona o sustavu Civilne zaštite („Narodne novine”  [82/15](https://www.zakon.hr/cms.htm?id=35955), [118/18](https://www.zakon.hr/cms.htm?id=35953), [31/20](https://www.zakon.hr/cms.htm?id=43417), [20/21](https://www.zakon.hr/cms.htm?id=47446)), i članka 28. Statuta Općine Milna („Službeni glasnik Općine Milna“, broj 12/22 – pročišćeni tekst), Općinsko vijeće Općine Milna na svojoj \_\_. sjednici, održanoj dana \_\_\_\_\_\_\_\_\_\_ 2024. godine, donosi

**PROGRAM**

**JAVNIH POTREBA ZA OBAVLJANJE DJELATNOSTI STANICE HRVATSKE GORSKE SLUŽBE SPAŠAVANJA NA PODRUČJU OPĆINE MILNA ZA 2025. GODINU**

**Članak 1.**

 Programom javnih potreba za obavljanje djelatnosti stanice Hrvatske gorske službe spašavanja na području Općine Milna za 2024. godinu (u daljnjem tekstu: Program) donosi se plan izvršavanja i rasporeda sredstava proračuna Općine Milna za 2024. godinu u dijelu koji se odnosi na financiranje redovite djelatnosti stanice Hrvatske gorske službe spašavanja na području Općine Milna za 2025. godinu.

**Članak 2.**

 Općina Milna ima interes za djelovanje stanice Hrvatske gorske službe spašavanja na području Općine Milna u cilju zaštite života i imovine, traganja i spašavanja, te kao temeljne operativne snage sustava Civilne zaštite Općine Milna u provođenu mjera i aktivnosti u slučaju izvanrednih okolnosti, prirodnih i drugih nesreća i katastrofa na području Općine Milna.

**Članak 3.**

 Financijska sredstva za realizaciju javne potrebe iz članka 1. ovog Programa potrebno je osigurati u Proračunu Općine Milna za 2025. godinu sa projekcijama za 2026.-2027. godinu, Program „ Civilna zaštita“. Aktivnost: Hrvatska gorska služba spašavanja-Stanica Split u ukupnom iznosu od **9.000,00 € .**

**Članak 4.**

 Financijska sredstva iz članka 3. ovog Programa koristiti će se za provedbu redovitih djelatnosti stanice Hrvatske gorske službe spašavanja na području Općine Milna temeljem Plana programskih aktivnosti Hrvatske gorske službe spašavanja - Stanice Split za 2025. godinu koji se nalazi u prilogu ovog Programa

**Članak 5.**

 Ovlašćuje se Načelnik Općine Milna na potpisivanje ugovora s korisnikom javne potrebe iz članka 1. ovog programa.

**Članak 6.**

 Ovaj Program javnih potreba objaviti će se u „Službenom glasniku Općine Milna“ i stupa na snagu 01. siječnja 2025. godine.

**PREDSJEDNICA**

**OPĆINSKOG VIJEĆA**

**Josipa Filipić**